stanford-oval/wikipedia huggingface dataset:
Harmaahorsma

| Harmaahorsma |
| --- | --- |

Uhanalaisuusluokitus
 
Suomessa::  Erittäin uhanalainen
 
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Angiospermae
Kladi::  Aitokaksisirkkaiset
Kladi::  Rosidit
Lahko::  Myrtales
Heimo::  Horsmakasvit Onagraceae
Alaheimo::  Onagroideae
Tribus::  Epilobieae
Suku::  Horsmat Epilobium
Laji::  lamyi
Kaksiosainen nimi
 Epilobium lamyi  F.W.Schultz 
Synonyymit
 Epilobium pseudovirgatum F.W.Schultz  Epilobium tetragonum f. lamyi (F.W.Schultz) Rouy & E.G.Camus  Epilobium tetragonum subsp. lamyi (F.W.Schultz) Nyman  Epilobium virgatum Lamy 
Infobox OKNimi-testi OK: 
Harmaahorsma (Epilobium lamyi) on Euroopassa kasvava, monivuotinen horsmakasvi. Suomessa laji on hyvin harvinainen ja uhanalainen.
Ulkonäkö ja koko

Harmaahorsman punertava varsi on pysty, nelisärmäinen ja 30–60 cm korkea. Kasvi on haaraton tai yläosastaan haarova. Varren alaosa on kalju, ylempää myötäisesti kaarikarvainen. Varren tyvellä on sekä uusia että edellisen kesän kuivia ruusukelehtiä. Harmaanvihreät lehdet ovat ruodittomia tai hyvin lyhytruotisia, kapean pitkulaisia ja pieni- ja tylpähköhampaisia. Ylimpien lehtien laidat ja alapinnan keskisuonet ovat karvaisia. Tiheän kukinnon ranka on harmaakarvainen. Kukan teriö on vajaan sentin levyinen, purppuranpunainen ja kokonaan aukeava. Luotti on nuijamainen. Harmaahorsma kukkii heinä-elokuussa. Kasvi tuottaa runsaasti siemeniä ja ne säilyvät pitkään maassa. Harmaahorsma voikin pulpahtaa esille maata muokattaessa.
Harmaahorsma muistuttaa suuresti tummahorsmaa (E. obscurum) ja särmähorsmaa (E. tetragonum), jonka alalajiksi se onkin välillä luokiteltu. Harmaahorsma saattaa risteytyä muiden horsmalajien kanssa. Risteymiä tunnetaan ainakin amerikanhorsman (E. adenocaulon) ja lehtohorsman (E. montanum) kanssa.
Levinneisyys

Harmaahorsman päälevinneisyysalue ulottuu Isosta-Britanniasta ja Ranskasta läpi Keski-Euroopan Balkanille asti. Satunnaisemmin lajia tavataan lähes koko Euroopassa Etelä-Ruotsia ja -Suomea myöten. Harmaahorsmaa kasvaa myös Turkissa. Suomessa harmaahorsmaa on tavattu usealta paikkakunnalta Ahvenanmaalta, Turun saaristosta Korppoosta ja Nauvosta sekä aikaisemmin myös mannermaalta Lohjalta ja Karjalohjalta.
Elinympäristö

Harmaahorsma viihtyy savisissa ojissa ja ojanpientareilla, joutomailla, kesantopelloilla ja kosteilla rantaniityillä. Se on vähentynyt elinpaikkojen umpeenkasvamisen ja ojien vähenemisen takia. Se ei myös pärjää kilpailussa tulokaslaji amerikanhorsman kanssa.
Aiheesta muualla

Kasviatlas 2020: Harmaahorsman levinneisyys Suomessa.
Cipolletti

Cipollettin linja-autoasema.
Cipolletti on Argentiinassa Río Negron maakunnassa Río Neuquén -joen varrella sijaitseva kaupunki. Se on perustettu 1903 ja nimetty seudulle keinokastelujärjestelmiä suunnitelleen italialaisen insinöörin César Cipollettin mukaan. Vuonna 2010 kaupungissa oli 87 343 asukasta.
Aiheesta muualla

Kuvia tai muita tiedostoja aiheesta Cipolletti Wikimedia Commonsissa
Heikkiönlampi (Ikaalinen)

| Heikkiönlampi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°55′02″N, 23°20′36″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Sipsiönjärven valuma-alue (35.58)
Laskujoki:  suo-oja Ylisenlampeen 
Järvinumero:  35.585.1.013
Mittaustietoja
Pinnankorkeus:  160,5 m 
Rantaviiva:  0,412 km 
Pinta-ala:  0,01042 km² 
 fiHeikkiönlampi 
Heikkiönlampi  eli Heksiönlampi  on Pirkanmaalla Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Heikkiönlampi on osa Juurijärven-Hulppojärven valuma-aluetta.
Maantietoa

Lammen pituus on 150 metriä, leveys 100 metriä ja sen pinta-ala on 1,0 hehtaaria. Se sijaitsee mäkien täplittämän metsäisen suoalueen keskellä Latonevan ja Mekkonevan välissä. Siihen on kaivettu viisi suo-ojaa. Lännestä laskee Koivistonlammen ja Nevalammen yhteinen laskuoja, etelästä Kaukalolammesta lähtevän suuremman suon johto-oja. joka virtaa Heikkiölammen vieressä olevan lampareen läpi. Luoteinen oja on lammen laskuoja, ja se kulkee 2,4 kilometriä ennen laskemistaan Ylisenlampeen. Rantaviivan pituus on 400 metriä ja ranta on lähes kokonaan suomaata. Lampi on autio eikä sinne johda tietä. Lähin tie tulee Onkilammelta ja ohittaa Heikkiönlammen puolen kilometrin päästä.
Cipher System

| Cipher System> Tiedot |
| --- | --- |
Tyylilaji:  melodinen death metal
Kotipaikka:  Tjörn, Ruotsi
Laulukieli:  Englanti
Jäsenet:  Carl Obbel, laulu   Peter Engström, kosketinsoittimet   Johan Eskilsson, kitara (lead)   Emil Frisk, rummut   Andreas Allenmark, kitara (lead)   Henric Carlsson, basso  
Entiset jäsenet:  Pontus Andersson, rummut   Magnus Öhlander, kitara   Daniel Schöldström, laulu   Andreas Sölveström, laulu   Jimmie Strimell, laulu  
Levy-yhtiö:  Nuclear Blast
Aiheesta muualla
Kotisivut
Infobox OKNimi-testi OK: 
Cipher System on Tjörnistä, Ruotsista, kotoisin oleva yhtye, joka soittaa pääasiassa melodista death metalia. Yhtye on perustettu vuonna 2001 ja se tunnettiin aiemmin nimellä Eternal Grief.
Diskografia

Central Tunnel Eight (2004, Lifeforce Records)
Communicate the Storms (2011, Nuclear Blast)
Helmikillinen

| Helmikillinen> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Hammaskarppikalat Cyprinodontiformes
Alalahko::  Cyprinodontoidei
Heimo::  Hammaskillit Cyprinodontidae
Suku::  Aphanius
Laji::  mento
Kaksiosainen nimi
 Aphanius mento  Heckel, 1843 
Katso myös
   Helmikillinen Wikispeciesissä  
Infobox OKVirheellinen NIMI-arvo: 
Helmikillinen (Aphanius mento) on hammaskillien (Cyprinodontidae) heimoon kuuluva kalalaji.
Ulkonäkö ja koko

Helmikillinen on pronssinhohtoinen kala, ja sillä on kyljissä vaaleanpunaisia läikkiä. Sen suurin tavattu pituus on 8 senttimetriä.
Elinympäristö ja levinneisyys

Helmikillinen elää subtrooppisissa, makeissa vesissä. Paras elinlämpötila helmikilliselle on 10–25 celsiusastetta. Sen elinympäristöä ovat matalat vedet, joissa se elää kasvillisuuden seassa. Helmikillinen elää järvien bentaalisilla alueilla. Laji on levinnyt Aasiaan, jossa sitä tavataan Iranissa, Irakissa, Syyriassa, Jordaniassa, Israelissa, Libanonissa ja Turkissa.
Ravinto ja elintavat

Helmikillinen syö hyönteisten toukkia, äyriäisiä ja leviä. Se lisääntyy vuoden lämpiminä kuukausina.
Cinémathèque française

| Cinémathèque française |
| --- | --- |
 Arkkitehti Frank Gehryn suunnittelema Cinémathèque françaisen rakennus.
Perustettu:  1938
Toimiala:  elokuva
Päämaja:  Pariisi
Puheenjohtaja:  Costa-Gavras
Aiheesta muualla
Sivusto
Infobox OKNimi-testi OK: 
Cinémathèque française on ranskalainen järjestö, jonka omistuksessa on yksi maailman suurimmista elokuva-arkistoista ja elokuva-aiheisten esineiden kokoelmista. Järjestön päämaja sijaitsee Pariisissa yhdysvaltalaisarkkitehti Frank Gehryn suunnittelemassa rakennuksessa.
Järjestö perustettiin vuonna 1938. Sitä olivat perustamassa Henri Langlois, elokuvantekijä Georges Franju ja elokuvateoreetikko Jean Mitry, jotka olivat huolissaan Ranskassa tehdyistä elokuvista, joita natsit olivat aikeissa tuhota. Arkisto sijaitsi pitkään Palais de Chaillot'ssa, mutta se muutti vuonna 2005 Pariisin 12. arronissementtiin Frank Gehryn suunnittelemaan modernia arkkitehtuuria edustavaan rakennukseen. Vuonna 1994 valmistuneessa rakennuksessa toimi sitä ennen Yhdysvaltain kulttuuri-instituutti (American Center). Modernistinen rakennus muodostuu useista kallistuvista, liukuvista ja yhtenäisen muodon rikkovista osista. Talon seinät on verhoiltu vaalealla hiekkakivellä.
Cinémathèque françaisen arkistoissa on noin 40 000 elokuvaa. Lisäksi sen hallussa on monenlaista elokuva-aiheista materiaalia, kuten pukuja, laitteita, piirustuksia, julisteita ja elokuvaamisen historiaa aina taikalyhdyistä nykyaikaisiin elokuvauslaitteisiin. Sen tiloissa on kolme näyttelysalia, joissa esitellään kokoelmia. Lisäksi se järjestää elokuvanäytöksiä kolmessa salissa sekä opetustilaisuuksia nuorelle yleisölle, ja sen kirjastossa ja arkistossa vierailee tutkijoita ja opiskelijoita.
Aiheesta muualla

Cinémathèque françaisen kotisivut (ranskaksi)
Hell Awaits

| Hell Awaits Slayer |
| --- | --- | --- |

Studioalbumin tiedot
 Äänitetty : 1985
 Julkaistu: maaliskuu 1985
 Tuottaja(t): Brian Slagel & Slayer
 Tyylilaji: thrash metal
 Kesto: 37.54
 Levy-yhtiö: Metal Blade
Slayerin muut julkaisut
| Live Undead 1984 | Hell Awaits 1985 | Reign in Blood 1986 |
Hell Awaits on Slayerin toinen virallinen studioalbumi vuodelta 1985. Levyn julkaisi Metal Blade Records ja sen tuottivat Brian Slagel ja Slayer.
Äänimaailmaltaan albumi on huomattavasti edeltäjäänsä Show No Mercyä synkempi ja raskaampi, ja albumi onkin innoittanut monia äärimetalliyhtyeitä.
Kappalelista

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Kesto |  |  |  |  |  |
| 1. | Hell Awaits | Kerry King | Jeff Hanneman, King | 6.16 |  |  |  |  |  |
| 2. | Kill Again | King | Hanneman, King | 4.56 |  |  |  |  |  |
| 3. | At Dawn They Sleep | Tom Araya, Hanneman, King | Hanneman | 6.17 |  |  |  |  |  |
| 4. | Praise of Death | Hanneman | King | 5.21 |  |  |  |  |  |
| 5. | Necrophiliac | Hanneman, King | Hanneman | 3.46 |  |  |  |  |  |
| 6. | Crypts of Eternity | Araya, Hanneman, King | Hanneman, King | 6.40 |  |  |  |  |  |
| 7. | Hardening of the Arteries | Hanneman | Hanneman | 3.55 |  |  |  |  |  |
| Bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 8. | Haunting the Chapel | Hanneman, King | 4.00 |  |  |  |  |  |  |
| 9. | Captor of Sin | Hanneman, King | 3.31 |  |  |  |  |  |  |
Kokoonpano

Tom Araya – basso, laulu
Kerry King – kitara
Jeff Hanneman – kitara
Dave Lombardo – rummut
Arviot

Allmusic:
The Rolling Stone Album Guide:
Aiheesta muualla

Hell Awaits Discogsissa. (englanniksi)
Albumi Hell Awaits Encyclopaedia Metallum -sivustolla (englanniksi)
Clemens

Clemens voi tarkoittaa seuraavia:
Clemens, Klemens, miehen etunimi, myös useiden paavien nimi
Clemens, sukunimenä:
Adelaide Clemens (s. 1989), australialainen näyttelijä
Jacobus Clemens non Papa (1510–1555), flaamilainen säveltäjä
Josef Clemens (s. 1947), saksalainen katolinen piispa
Samuel Clemens, Mark Twain (1835–1910), yhdysvaltalainen kirjailija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Clemens”, voi hakea sivunnimihaulla, laajalla sivunnimihaulla tai tekstihaulla.
Hell: The Sequel

| Hell: The Sequel Eminem & Royce da 5'9" |
| --- | --- | --- |

EP-levyn tiedot
 Äänitetty : 2010–2011
 Julkaistu: 14. kesäkuuta 2011
 Tuottaja(t): Eminem (vast.), Mr. Porter (vast. exec.), Havoc, Magnedo7, Supa Dups, Jason "JG" Gilbert, Sid Roams, Bangladesh, Sonti "branNu" Brown, The Smeezingtons, Battle Roy, Tony "56" Jackson, DJ Khalil
 Tyylilaji: hip hop
 Kesto: 37.18
 Levy-yhtiö: Interscope Records, Shady Records
Eminemin muut julkaisut
| Recovery 2010 | Hell: The Sequel 2011 | The Marshall Mathers LP 2 2013 |
Royce da 5'9":n muut julkaisut
| Street Hop 2009 | Hell: The Sequel 2011 | Success Is Certain 2011 |
Bad Meets Evilin muut julkaisut
|   | Hell: The Sequel 2011 |   |
Singlet albumilta Hell: The Sequel
 ”Fast Lane” Julkaistu: 3. toukokuuta 2011  ”Lighters” Julkaistu: 14. kesäkuuta 2011
Hell: The Sequel on debyytti-EP, jonka on tehnyt Bad Meets Evil, yhdysvaltalainen hip hop -duo, johon kuuluu Eminem ja Royce da 5'9". Albumi julkaistiin 13 kesäkuuta 2011.
Kappaleet

Welcome 2 Hell – 2.57
Fast Lane – 4.09
The Reunion – 4.50
Above The Law – 3.29
I'm On Everything – 4.31
A Kiss – 4.34
The Lighters – 5.03
Take From Me – 3.25
Loud Noises – 4.20
Kappaleet > Bonuskappaleet

Living Proof – 3.55
Echo – 4.55
Arviot

Allmusic:
Aiheesta muualla

Hell: The Sequel discogs.com -sivustolla
Clemens Krauss

Clemens Krauss
Clemens Heinrich Krauss (31. maaliskuuta 1893 Wien – 16. toukokuuta 1954 México) oli itävaltalainen kapellimestari.
Krauss aloitti musiikkiuransa kuoropoikana ja opiskeli Wienin konservatoriossa, josta hän valmistui vuonna 1912. Hän toimi vuosina 1912–1913 kuoromestarina Brnon teatterissa. Hän meni naimisiin sopraano Viorica Ursuleacin kanssa.
Krauss esiintyi jo varhaisella urallaan laajalti Euroopassa, vuonna 1929 myös Yhdysvalloissa. Myöhemmin hän toimi mm. Wienin filharmonikkojen, Wienin valtionoopperan ja Staatsoper Unter den Lindenin johdossa.
Krauss jatkoi uraansa, kunnes kuoli sairauskohtaukseen 61-vuotiaana.
Cuvette-Centrale

Cuvette-Centrale on metsä- ja suoalue Kongon demokraattisessa tasavallassa. Cuvette-Centrale on Kongon altaan keskellä, ja Kongojoki ympäröi sitä lännestä, pohjoisesta ja idästä.
Alueen peitti plioseenikaudella järvi, joka vähitellen täyttyi sedimentistä. Altaan pinta on hyvin tasalainen. Kongojoen hitaasti virtaavat sivujoet, muun muassa Lopori, Maringa, Ikelemba, Tshuapa, Lomela ja Lokoro, laskevat itään.
Alue on päiväntasaajalla, ja ilmasto siellä on trooppinen ja kostea. Vuotuinen sademäärä on 2 000 mm.
Kongojokea ja sen tärkeimpiä sivujokia reunustavat Itä-Kongon rämeiköt, ja ne peittävät laajoja alueita Cuvette-Centralen länsiosasta. Rämeiköt ovat veden peitossa joko ajoittain tai jatkuvasti. Seudun muita osia peittävät Keski-Kongon alankometsät.
Cuvette-Centrale on myös vanha Kongon maakunta. Se muodostettiin 14. elokuuta 1962, jolloin maakunta Équateur jaettiin kahtia Cuvette-Centraleksi ja Ubangiksi. Maakunnan pääkaupungiksi tuli Coquilhatville, nykyisin Mbandaka. Maakunnan itäosasta muodostettiin 1963 maakunta Moyen-Congo (Keski-Kongo). Jälleen 1966 maakuntia yhdisteltiin, ja Cuvette-Centrale yhdistettiin Ubangin ja Moyen-Congon kanssa Équateurin maakunnaksi.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Cuvette Centrale
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Cuvette-Centrale
Catch (nuuska)

Catch on Swedish Matchin valmistama nuuskamerkki. Catch-merkkiset nuuskakiekot tulivat Ruotsin kauppoihin vuonna 1984. Catch on erikoistunut maustettuun pussinuuskaan. Makuihin kuuluu muun muassa menthol, minttu, cassis, lakritsi ja eukalyptus. Catch-nuuskaa myydään 24 gramman, 10 gramman ja 6 gramman rasioissa.
Aiheesta muualla

Catch Swedish Matchin sivuilla (Arkistoitu – Internet Archive)
Clemenceaun metroasema

| Clemenceau |
| --- | --- |

 Brysselin metro 
Perustiedot
Metrolinjat:  2, 6
Sijainti:  50°50′28″N, 004°19′50″E
Paikkakunta:  Anderlecht
Avattu:  1993
Rakenne
Tyyppi:  tunneliasema
Liukuportaita:  kyllä
Clemenceau on Brysselin metron asema Anderlechtin kunnassa. Sitä käyttävät linjojen 2 ja 6 junat.
Asema avattiin vuonna 1993. Se oli linjan 2 pääteasema vuoteen 2006 asti.
Käännös suomeksi
Hell Chose Me

| Hell Chose Me Carnifex |
| --- | --- | --- |

Studioalbumin tiedot
 Äänitetty : marraskuu 2009
 Studio : Castle Ultimate Studios Oakland, Kalifornia
 Julkaistu: 16. helmikuuta 2010
 Tuottaja(t): Zack Ohren & Carnifex
 Tyylilaji: deathcore
 Kesto: 34.33
 Levy-yhtiö: Victory
Carnifexin muut julkaisut
| The Diseased and the Poisoned 2008 | Hell Chose Me 2010 | Until I Feel Nothing 2011 |
Hell Chose Me on yhdysvaltalaisen deathcore-yhtye Carnifexin kolmas studioalbumi, joka julkaistiin toukokuussa 2010.
Kappaleet

Hell Chose Me – 3.32
Dead Archetype – 2.31
Entombed Monarch – 3.44
Names Mean Nothing – 2.58
Heartless – 4.13
Sorrowspell – 3.37
The Scope of Obsession – 2.55
By Darkness Enslaved – 3.39
The Liar’s Funeral – 3.03
Genocide Initiative – 4.21
Kokoonpano

Scott Lewis – laulu
Ryan Gudmunds – kitara
Cory Arford – kitara
Fred Calderon – basso
Shawn Cameron – rummut
Arvostelut

About.com:
PopMatters: 4/10
Aiheesta muualla

Hell Chose Me Discogsissa. (englanniksi)
Albumi Hell Chose Me Encyclopaedia Metallum -sivustolla (englanniksi)
Clemens Aigner

| Clemens Aigner |
| --- | --- |
 Aigner vuonna 2015.
Henkilötiedot
Syntynyt: 2. helmikuuta 1993 (ikä 31) Steinach am Brenner, Itävalta
Mäkihyppääjä
Seura:  SV Innsbruck-Bergisel-Tirol
Suksimerkki:  Fluege.de
Maailmancup
Kaudet:  2015–
Voitot:  0
Palkintokorokkeella:  0
 Tietolaatikko päivitetty 13. tammikuuta 2018 
| Mitalit> Universiadit  |
| --- | --- | --- |
|  Pronssia | Trentino 2013 | normaalimäen joukkuekilpailu |
Clemens Aigner (s. 2. helmikuuta 1993 Steinach am Brenner) on itävaltalainen mäkihyppääjä. Hän edustaa SV Innsbruck-Bergisel-Tirol -seuraa.
Aigner debytoi maailmancupissa tammikuussa 2015 Keski-Euroopan mäkiviikon Innsbruckin osakilpailussa sijoittuen sijalle 50. Ensimmäiset pisteensä hän saavutti tammikuussa 2016 niin ikään mäkiviikon Innsbruckin osakilpailusta ollen 29:s. Kymmenen parhaan joukkoon hän sijoittui ensimmäisen kerran oltuaan seitsemäs Bad Mitterndorfissa tammikuussa 2018. Parhaimmillaan hän on sijoittunut kuudenneksi Bischofshofenissa tammikuussa 2024. Mäkiviikon kokonaiskilpailussa hän sijoittui tuolloin kahdeksanneksi.
Aigner on voittanut Continental Cupin kokonaiskilpailun kausilla 2015−2016 ja 2016−2017. Continental Cupin osakilpailuvoittoja hän on saavuttanut 21.
Vuoden 2013 talviuniversiadeista Trentinosta Aigner saavutti pronssia normaalimäen joukkuekilpailusta.
Cravenin piirikunta

Cravenin piirikunta (engl. Craven County) on Yhdysvaltojen Pohjois-Carolinan osavaltiossa sijaitseva piirikunta. Sen väkiluku oli 102 139 vuonna 2019. Piirikunnan hallintokeskus on New Bernin kaupunki. Piirikunta on perustettu vuonna 1712.
Aiheesta muualla

Kuvia tai muita tiedostoja aiheesta Cravenin piirikunta Wikimedia Commonsissa
Charles Reznikoff

Charles Reznikoff (31. elokuuta 1894 Brooklyn, New York – 22. tammikuuta 1976) oli yhdysvaltalainen runoilija. Reznikoff luetaan kuuluvaksi niin sanotun objektivistisen runouden edustajiin.
Reznikoff syntyi venäjänjuutalaiseen perheeseen. Hän valmistui juristiksi 1916, mutta ei toiminut siinä ammatissa. Reznikoff otti kylläkin runousestetiikkaansa vaikutteita oikeuden pöytäkirjoista, joita toimitti lakialan hakuteoksiin. Tällä tavoin syntyi hänen kenties tunnetuin teoksensa Testimony: the United States (1885-1915): recitative, jonka materiaalina ovat oikeustapausten dokumentaariset tiivistelmät. Myös 1900-luvun alun imagismi vaikutti Reznikoffin runouteen.
Reznikoffin ensimmäinen runokokoelma ilmestyi 1918, ja julkaisutoiminta jatkui kuolinvuoteen 1976. Reznikoff joutui julkaisemaan useat kokoelmansa omakustanteina. Hän alkoi saada laajempaa tunnustusta vasta 1970-luvun alussa.
Hamlet (Kehro)

| Hamlet Kehro |
| --- | --- | --- |

Studioalbumin tiedot
 Julkaistu: 7. lokakuuta 2022
 Tuottaja(t):  Samuli Laiho ja Janne Oinas
 Levy-yhtiö: Viestintekijät Oy
Kehron muut julkaisut
| Jalousie 2021 | Hamlet 2022 |   |
Hamlet on Kehron kolmossalbumi, joka julkaistiin 7. lokakuuta 2022.
Yhtye

Ville Toikka (sähkökitarat)
Vesa Kaartinen (akustiset kitarat, resonaattori)
Markku Kyyhkynen (kontrabasso)
Vierailevat muusikot

Abdissa "Mamba" Assefa (lyömäsoittimet)
Carlos Bronco (akustinen ja sähkökitara, mandoliini)
Mikko Helenius (musette)
Samuli Laiho (syntetisaattori, flyygeli, akustinen ja sähkökitara)
Janne Oinas (syntetisaattori)
Hannu Saha: tenoritorvi
Jari Sikander: kornetti
Heikki Saha: klarinetti
Ossi Kohijoki: tuuba
Tuotannon avainhenkilöt

Sovittajat: Kehro (Musta mies tuli Kehrolle: torvisovitus Hannus Saha)
Tuottajat: Samuli Laiho ja Janne Oinas
Äänittäjät: Samuli Laiho ja Janne Oinas
Masterointi: Pauli Saastamoinen / Finnvox
Kannet: Tom Backström / Musta Kirahvi (Maalaus: Magnus von Wright (Hongola gård i Urjala, oil on canvas, 1867)
Levyn taustetoa

Hamlet on muutakin kuin Tanskan prinssi yhdessä maailman tunnetuimmista näytelmistä. Englannin sanakirjan mukaan hamlet on pikkukylä tai kyläpahanen, jossa ei ole edes kirkkoa (”a small settlement, generally one smaller than a village, and strictly in Britain one without a church”).
Kehro jos mikä on hamlet – syrjäkylä Urjalan kunnassa Vesilahden, Kylmäkosken ja Punkalaitumen rajamailla, noin 170 kilometriä Helsingistä luoteeseen. Tämä on hyvä peruste panna Kehron kolmosalbumin nimeksi Hamlet.
Kehron debyyttialbumi Urdiala ilmestyi vuonna 2019 ja kakkosalbumi Jalousie vuonna 2021.
Hamlet is more than just the Prince of Denmark in one of the world’s most famous plays. According to the English dictionary, Hamlet is “a small Settlement, generally one smaller than a village, and strictly in Britain one without a church”. No doubt that Kehro is Hamlet – a remote village in the municipality of Urjala on the border of Vesilahti, Kylmäkoski and Punkalaidun, about 170 kilometers northwest of Helsinki. This was a reason to name Kehro's third album Hamlet.
Arvostelut

Desibeli.net:
Soundi:
Aiheesta muualla

Kehron Facebook-fanisivu
Kehron Wiki-sivu
Texicallin suoratoistojakelu
Daniel Caro Borda

Daniel Caro Borda (s. 22. joulukuuta 1939) on kolumbialainen roomalaiskatolinen piispa. Hänet vihki papiksi Zipaquirán hiippakuntaan Buenaventura Jáuregui Prieto 15. elokuuta 1963. Hänet nimitettiin Bogotán arkkihiippakunnan vihkipiispaksi ja Rusibisirin titulaaripiispaksi 21. heinäkuuta 2000. Piispaksi vihkiminen seurasi 19. syyskuuta. Pääkonsekraattorina toimi Pedro Rubiano Sàenz, jota avustivat Jorge Enrique Jiménez Carvajal ja Fernando Sabogal Viana.
Caro Borda sai 6. elokuuta 2003 nimityksen Soachan piispaksi, jonka virkaan hänet asetettiin 14. syyskuuta.
Crast’ Agüzza

Crast’ Agüzza
Crast’ Agüzza
| --- | --- |
Tyyppi:  graniitti
Sijainti:   Italia /  Sveitsi Sveitsi ja Italia
Vuoristo:  Berninan Alpit
Korkeus merenpinnasta:  3 869 m
Prominenssi:  179  m 
Ensimmäinen nousu huipulle:  J. J. Weilenmann, J. A. Specht, Franz Pöll ja Jakob Pfitschner, 17. heinäkuuta 1865
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Crast’ Agüzza (retoromaanin murretta puteria) eli Cresta Güzza (italiaksi) on 3 869 metriä korkea vuorenhuippu Berninan Alpeilla, Sveitsin ja Italian rajalla.
Aiheesta muualla

Kuvia tai muita tiedostoja aiheesta Crast’ Agüzza Wikimedia Commonsissa
Panoraamakuva Berninan Alpeille Diavolezzalta nähtynä. Huiput vasemmalta oikealle: Piz Palü (3 901 m), Bellavista (3 922 m), Crast’ Agüzza (3 869 m) (pieni kivinen huippu keskellä), Piz Bernina (4 049 m) ja Piz Morteratsch (3 751 m).
Daniel Cacina

Daniel Andrei Cacina (s. 17. lokakuuta 2001 Brașov) on romanialainen mäkihyppääjä. Hän on pituudeltaan 190 cm.
Cacina sijoittui nuorten MM-kilpailuissa 2021 normaalimäessä 14:nneksi. Pekingin olympialaisissa 2022 hän oli suurmäessä 46:s ja normaalimäessä 48:s.
Cacina kilpaili maailmancupissa ensimmäisen kerran Râșnovissa helmikuussa 2021 sijoittuen normaalimäessä 42:nneksi. Ensimmäiset maailmancupin pisteensä hän saavutti oltuaan 29:s niin ikään Râșnovin normaalimäessä helmikuussa 2023.
Cacina on sijoittunut Continental Cupin kilpailussa parhaimmillaan 12:nneksi Zhangjiakoussa joulukuussa 2021.